CELEX: 32016D0087
Language: fi
Date: 2016-01-22 00:00:00
Title: Komission täytäntöönpanopäätös (EU) 2016/87, annettu 22 päivänä tammikuuta 2016, olemassa olevien MON 863 (MON-ØØ 863–5) -johdannaistuotteiden poistamisesta markkinoilta ja muuntogeenistä maissia MON863×MON810×NK603 (MON-ØØ863-5×MON-ØØ81Ø-6×MON-ØØ6Ø3-6), MON863×MON810 (MON-ØØ863-5×MON-ØØ81Ø-6) ja MON863×NK603 (MON-ØØ863-5×MON-ØØ6Ø3-6) sisältävien, siitä koostuvien tai siitä valmistettujen tuotteiden markkinoille saattamisen sallimisesta Euroopan parlamentin ja neuvoston asetuksen (EY) N:o 1829/2003 mukaisesti annettujen komission päätösten 2010/139/EU, 2010/140/EU ja 2010/141/EU kumoamisesta (tiedoksiannettu numerolla C(2016) 204) (ETA:n kannalta merkityksellinen teksti)

26.1.2016   
            
            
               FI
            
            
               Euroopan unionin virallinen lehti
            
            
               L 17/14
            
         KOMISSION TÄYTÄNTÖÖNPANOPÄÄTÖS (EU) 2016/87,
   annettu 22 päivänä tammikuuta 2016,
   olemassa olevien MON 863 (MON-ØØ 863–5) -johdannaistuotteiden poistamisesta markkinoilta ja muuntogeenistä maissia MON863×MON810×NK603 (MON-ØØ863-5×MON-ØØ81Ø-6×MON-ØØ6Ø3-6), MON863×MON810 (MON-ØØ863-5×MON-ØØ81Ø-6) ja MON863×NK603 (MON-ØØ863-5×MON-ØØ6Ø3-6) sisältävien, siitä koostuvien tai siitä valmistettujen tuotteiden markkinoille saattamisen sallimisesta Euroopan parlamentin ja neuvoston asetuksen (EY) N:o 1829/2003 mukaisesti annettujen komission päätösten 2010/139/EU, 2010/140/EU ja 2010/141/EU kumoamisesta
   
      
         (tiedoksiannettu numerolla C(2016) 204)
      
   
   (Ainoastaan hollannin- ja ranskankieliset tekstit ovat todistusvoimaisia)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muuntogeenisistä elintarvikkeista ja rehuista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1829/2003 (1) ja erityisesti sen 8 artiklan 6 kohdan ja 20 artiklan 6 kohdan sekä sen 9 artiklan 2 kohdan ja 21 artiklan 2 kohdan,
   sekä katsoo seuraavaa:
   
               (1)
            
            
               Maissia MON 863 sisältävän tai siitä koostuvan rehun markkinoille saattaminen ja maissia MON 863 sisältävien tai siitä koostuvien tuotteiden markkinoille saattaminen muuhun kuin elintarvike- ja rehukäyttöön, viljelyä lukuun ottamatta, on komission päätöksen 2005/608/EY (2) nojalla sallittu Euroopan parlamentin ja neuvoston direktiivin 2001/18/EY (3) mukaisesti 12 päivään tammikuuta 2016.
            
         
               (2)
            
            
               Maissia MON 863 sisältävien, siitä koostuvien tai siitä valmistettujen elintarvikkeiden markkinoille saattaminen on komission päätöksen 2006/68/EY (4) nojalla sallittu Euroopan parlamentin ja neuvoston asetuksen (EY) N:o 258/97 (5) mukaisesti 12 päivään tammikuuta 2016.
            
         
               (3)
            
            
               Muuntogeenisestä maissista MON 863 valmistettuja elintarvikelisäaineita, rehuaineita ja rehun lisäaineita saatettiin markkinoille ennen asetuksen (EY) N:o 1829/2003 voimaantuloa, ja niistä ilmoitettiin olemassa olevina tuotteina, kun mainittu asetus tuli voimaan, sen 8 artiklan 1 kohdan b alakohdan ja 20 artiklan 1 kohdan b alakohdan mukaisesti.
            
         
               (4)
            
            
               Monsanto Europe SA toimitti komissiolle 13 päivänä huhtikuuta 2007 asetuksen (EY) N:o 1829/2003 8 artiklan 4 kohdan, 11 artiklan, 20 artiklan 4 kohdan ja 23 artiklan mukaisen hakemuksen kyseisen asetuksen 8 artiklan 1 kohdan b alakohdan ja 20 artiklan 1 kohdan b alakohdan mukaisesti aiemmin ilmoitettujen maissista MON 863 valmistettujen elintarvikelisäaineiden, rehuaineiden ja rehun lisäaineiden kaupan pitämisen jatkumista koskevan luvan uusimiseksi, jäljempänä ’hakemus’. Euroopan elintarviketurvallisuusviranomainen, jäljempänä ’EFSA’, antoi 30 päivänä maaliskuuta 2010 myönteisen lausunnon asetuksen (EY) N:o 1829/2003 6 ja 18 artiklan mukaisesti ja totesi, etteivät luvan uusimista koskevassa hakemuksessa esitetyt uudet tiedot eikä EFSA:n maissista MON 863 antamien aiempien tieteellisten lausuntojen jälkeen julkaistun tieteellisen kirjallisuuden tarkastelu anna aihetta lausuntojen muuttamiseen. Näin ollen se toisti aiemmat päätelmänsä, joiden mukaan maissilla MON 863 ei todennäköisesti ole haitallisia vaikutuksia ihmisten ja eläinten terveyteen eikä ympäristöön, kun sitä käytetään ehdotettuihin käyttötarkoituksiin. Lausunnossaan EFSA tarkasteli kaikkia niitä erityisiä kysymyksiä ja huolenaiheita, joita jäsenvaltiot olivat tuoneet esiin asetuksen (EY) N:o 1829/2003 6 artiklan 4 kohdassa ja 18 artiklan 4 kohdassa tarkoitetuissa kansallisten toimivaltaisten viranomaisten antamissa lausunnoissa.
            
         
               (5)
            
            
               Komission päätöksillä 2010/139/EU (6), 2010/140/EU (7) ja 2010/141/EU (8) hyväksytään maissia MON863×MON810×NK603, maissia MON863×MON810 ja maissia MON863×NK603 sisältävien, siitä koostuvien tai siitä valmistettujen elintarvikkeiden ja rehujen saattaminen markkinoille asetuksen (EY) N:o 1829/2003 mukaisesti 1 päivään maaliskuuta 2020 asti.
            
         
               (6)
            
            
               Monsanto Europe SA pyysi 29 päivänä kesäkuuta 2015 komissiota päättämään kaikkien komission sellaisille tuotteille myöntämien lupien voimassaolon, jotka sisältävät muuntogeenistä maissia MON 863 – ainoana muunnostapahtumana tai yhtenä maissiristeymän muunnostapahtumista –, koostuvat siitä tai on valmistettu siitä, koska yritys ei tekemänsä liiketoiminnallisen päätöksen mukaan enää pidä kyseisiä tuotteita kaupan EU:ssa.
            
         
               (7)
            
            
               Näin ollen Monsanto Europe SA peruutti 13 päivänä huhtikuuta 2007 jättämänsä hakemuksen maissista MON 863 valmistettujen olemassa olevien elintarvikelisäaineiden, rehuaineiden ja rehun lisäaineiden kaupan pitämisen jatkumista koskevan luvan uusimiseksi, jonka osalta EFSA julkaisi lausunnon 30 päivänä maaliskuuta 2010, ja pyysi Euroopan komissiota kumoamaan päätökset 2005/608/EY, 2006/68/EY, 2010/139/EU, 2010/140/EU ja 2010/141/EU.
            
         
               (8)
            
            
               Koska maissia, jossa MON 863 on ainoana muunnostapahtumana tai yhtenä maissiristeymän muunnostapahtumista, ei ole vuoden 2011 jälkeen viljelty kaupallisesti kolmansissa maissa ja sen kaupan pitämisen vaiheittainen lopettaminen on saatu päätökseen, ei ole tarpeen säätää rajoitetusta määräajasta, jonka kuluessa tuotteen olemassa olevat varastot voidaan käyttää loppuun.
            
         
               (9)
            
            
               Päätösten 2005/608/EY ja 2006/68/EY voimassaolo päättyy 12 päivänä tammikuuta 2016. Koska Monsanto Europe SA ei ole esittänyt hakemuksia kyseisillä päätöksillä myönnettyjen lupien uusimiseksi, päätöksissä tarkoitettuja tuotteita ei saa saattaa markkinoille mainitun päivämäärän jälkeen.
            
         
               (10)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Vedetään pois markkinoilta maissista MON-ØØ863-5 valmistetut elintarvikelisäaineet, joista on ilmoitettu olemassa olevina tuotteina asetuksen (EY) N:o 1829/2003 8 artiklan 1 kohdan b alakohdan nojalla, sekä maissista MON-ØØ863-5 valmistetut rehuaineet ja rehun lisäaineet, joista on ilmoitettu olemassa olevina tuotteina 20 artiklan 1 kohdan b alakohdan nojalla, viimeistään päivänä, jona tämä päätös julkaistaan Euroopan unionin virallisessa lehdessä.
   2.   Kumotaan päätökset 2010/139/EU, 2010/140/EU ja 2010/141/EU päivänä, jona tämä päätös julkaistaan Euroopan unionin virallisessa lehdessä.
   2 artikla
   Muutetaan asetuksen (EY) N:o 1829/2003 28 artiklassa tarkoitetussa yhteisön muuntogeenisten elintarvikkeiden ja rehujen rekisterissä olevia kohtia, jotka koskevat maissia MON-ØØ863-5, MON-ØØ863-5×MON-ØØ81Ø-6×MON-ØØ6Ø3-6, MON-ØØ863-5×MON-ØØ81Ø-6 ja MON-ØØ863-5×MON-ØØ6Ø3-6, tämän päätöksen huomioon ottamiseksi.
   3 artikla
   Tämä päätös on osoitettu seuraavalle yritykselle: Monsanto Europe SA, Scheldelaan 460, Haven 627, 2040 Antwerpen, Belgia.
   
      Tehty Brysselissä 22 päivänä tammikuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 268, 18.10.2003, s. 1.
   
      (2)  Komission päätös 2005/608/EY, tehty 8 päivänä elokuuta 2005, muuntogeenisen maissin (Zea mays L., linja MON 863), joka on vastustuskykyinen maissin juurikuoriaiselle, markkinoille saattamisesta Euroopan parlamentin ja neuvoston direktiivin 2001/18/EY mukaisesti (EUVL L 207, 10.8.2005, s. 17).
   
      (3)  Euroopan parlamentin ja neuvoston direktiivi 2001/18/EY, annettu 12 päivänä maaliskuuta 2001, geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta (EYVL L 106, 17.4.2001, s. 1).
   
      (4)  Komission päätös 2006/68/EY, tehty 13 päivänä tammikuuta 2006, muuntogeenisestä maissin linjasta MON 863 saatujen elintarvikkeiden ja elintarvikkeiden ainesosien markkinoille saattamisen sallimisesta uuselintarvikkeina tai elintarvikkeiden uusina ainesosina Euroopan parlamentin ja neuvoston asetuksen (EY) N:o 258/97 mukaisesti (EUVL L 34, 7.2.2006, s. 26).
   
      (5)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).
   
      (6)  Komission päätös 2010/139/EU, annettu 2 päivänä maaliskuuta 2010, muuntogeenistä maissia MON863×MON810×NK603 (MON-ØØ863-5×MON-ØØ81Ø-6×MON- ØØ6Ø3-6) sisältävien, siitä koostuvien tai siitä valmistettujen tuotteiden markkinoille saattamisen sallimisesta Euroopan parlamentin ja neuvoston asetuksen (EY) N:o 1829/2003 mukaisesti (EUVL L 55, 5.3.2010, s. 68).
   
      (7)  Komission päätös 2010/140/EU, annettu 2 päivänä maaliskuuta 2010, muuntogeenistä maissia MON863×MON810 (MON-ØØ863-5×MON-ØØ81Ø-6) sisältävien, siitä koostuvien tai siitä valmistettujen tuotteiden markkinoille saattamisen sallimisesta Euroopan parlamentin ja neuvoston asetuksen (EY) N:o 1829/2003 mukaisesti (EUVL L 55, 5.3.2010, s. 73).
   
      (8)  Komission päätös 2010/141/EU, annettu 2 päivänä maaliskuuta 2010, muuntogeenistä maissia MON863×NK603 (MON-ØØ863-5×MON-ØØ6Ø3-6) sisältävien, siitä koostuvien tai siitä valmistettujen tuotteiden markkinoille saattamisen sallimisesta Euroopan parlamentin ja neuvoston asetuksen (EY) N:o 1829/2003 mukaisesti (EUVL L 55, 5.3.2010, s. 78).